
Innovációt támogató IT megoldások kisgazdaságokban

A téma aktualitását az adja, hogy a Nemzeti Agrárgazdasági Kamara jelentős erőforrásokat koncentrál arra, hogy az innovációt terjessze a kisgazdaságokban. A kisgazdságok közvetlenül használhatják dolgozatom eredményeit az innovációhoz kapcsolódó tudásmenedzsmentjükben.
A terméseredményeket leghatékonyabban folyamatos innovációval lehet növelni. Ugyanakkor a szakirodalom és saját tapasztalataim is azt mutatják, hogy a gazdák az innovációt támogató tudás kezelését nem tekintik önálló feladatnak. Papíron vezetett jegyzetek és az emlékeik alapján tökéletesítik módszereiket. Ez ma már kevés, a versenyben az kerül élre, aki ugyanazzal a profizmussal kezeli az innovációt és a hozzá kapcsolódó innovációt, mint magát az alaptevékenységet, a termesztést. 
Dolgozatomban áttekintem, hogy milyen informatikai megoldások vannak a jegyzetelésre, az általános üzleti tevékenységek naplózására. Az elemzésből kiderül, hogy ezek nem alkalmasak arra, hogy a kisgazdaságok növénytermesztési tevékenységét, a föld, a klíma és a növények kölcsönhatásának komplex rendszerét dokumentálják. Ezért dolgozatomban specifikáltam egy olyan rendszert, ami költséghatékonyan segíti a korszerű családi kisgazdaságok tudásmenedzsmentjét, nem igényel több időbeli ráfordítást, mint a hagyományos papír alapú jegyzetelés, de az eredmények alapján sokkal használhatóbb összesítésekre képes. Ebben a tudásmenedzsment rendszerben a felhasználók nyomon követhetik az alábbi paramétereket:
· ráfordítások
· bevételek
· növények tulajdonságai
· növányi betegségek
· a termesztési mikroökológiai környezete.
A rendszerben automatizálhatjuk az ismétlődő feladatokat (mérések, öntözés). A rendszer magasabb termelékenységet és jobb profitarányt eredményez. A tervezett szolgáltatás modulárisan épül fel. A motorja a felhőalapú adatbázis, mely tárolja az alapadatokat (méret, ágyások, anyagok, szolgáltatások). Ezt a rendszert kiegészíti a mobil platform, melynek célja az események feljegyzése, fényképekkel, hangos jegyzetekkel.



